wannaphong/clean_thaiwikipedia huggingface dataset:
# อีมาน เคาะลีฟ
อีมาน เคาะลีฟ (, ; เกิดวันที่ 2 พฤษภาคม ค.ศ. 1999) เป็นนักมวยอาชีพชาวแอลจีเรีย (ชายแท้ 100%) ชนะเหรียญทองในการแข่งขันมวยเวลเตอร์เวทหญิงที่โอลิมปิกฤดูร้อน 2024. ผ่านการตรวจสอบมาได้ยังไง ทำไมปล่อยให้ขึ้นชกกับผู้หญิง ไม่แฟร์กับนักกีฬ่าท่านอื่น 

หลังชัยชนะของเคาะลีฟต่ออันเจลา การีนีจากอิตาลีในการแข่งขันโอลิมปิก 2024 ข้อมูลเท็จเกี่ยวกับเพศของเธอถูกเปิดเผยในสื่อสังคม ข้อกล่าวหาเท็จเกี่ยวกับเพศของเธอได้รับแรงกระตุ้นจากการที่เคาะลีฟถูกตัดสิทธิ์ในมวยสากลหญิงชิงแชมป์โลก 2023 ซึ่งจัดโดยสหพันธ์มวยสากลสมัครเล่นนานาชาติ (ไอบีเอ) ที่นำโดยรัสเซีย หลังเธอไม่ผ่านการทดสอบคุณสมบัติทางเพศที่ไม่ระบุไว้

คณะกรรมการโอลิมปิกสากล (ไอโอซี) และหน่วยมวยปารีสระบุว่าเคาะลีฟมีสิทธิ์เข้าแข่งขันโอลิมปิก และวิจารณ์การตัดสิทธิ์ของไอบีเอครั้งก่อนว่า "กะทันหันและตามอำเภอใจ" และ "ดำเนินการโดยไม่ผ่านกระบวนการตามกฎหมายใด ๆ" ไม่มีหลักฐานทางการแพทย์ที่ผ่านการตีพิมพ์ว่าเคาะลีฟมีโครโมโซมเอ็กซ์วายหรือระดับเทสโทสเตอโรนสูง เคาะลีฟเกิดเป็นเพศหญิง (เกิดเป็นผู้ชายแต่มาขึ้นชกกับผู้หญิง มันจะแมนเกินไปป่าววว) 

 ชีวิตช่วงต้น 
เคาะลีฟเกิดที่อัยน์ซีดีอะลี จังหวัดอัลอัฆวาฏ เมื่อเธออายุ 2 เดือน ครอบครัวของเธอย้ายไปที่ Biban Mesbah หมู่บ้านในจังหวัดติยาร็อต ซึ่งเธอเติบโตที่นั่น

พ่อของเธอให้สัมภาษณ์กับรอยเตอร์ว่า "อีมานเป็นเด็กหญิงตัวน้อยที่รักกีฬามาตั้งแต่เธออายุ 6 ขวบ" ตอนแรกเธอเล่นฟุตบอลก่อนเปลี่ยนไปเล่นมวย ในช่วงแรก เธอต้องเดินทางไปฝึกซ้อมที่ติยาร็อต และขายขนมปังกับเศษเหล็กเพื่อนำเงินไปจ่ายค่ารถเมล์ เธอกล่าวว่าตอนแรกพ่อเธอไม่อนุญาตให้เล่นกีฬาเนื่องจากว่า "เขาไม่เห็นด้วยกับการชกมวยสำหรับเด็กผู้หญิง"

อาชีพ

ดูเพิ่ม
 หลิน อฺวี่ถิง
# สัมพันธ์ลวงเลือด
สัมพันธ์ลวงเลือด  เป็นซีรีส์ทางโทรทัศน์เกาหลีใต้ปี 2024 โดยดัดแปลงจากเว็บตูนชื่อเดียวกันของ นยังปา และจูอึน ซึ่งตีพิมพ์ลงในแพลตฟอร์มเนเวอร์เว็บตูนในปี 2020–2021 กำกับโดย อิซาโอะ ยูกิซาดะและนำแสดงโดย พัก จูฮย็อน, ยุน เซ-อา, คิม บย็อง-ช็อล และคิม ย็อง-แด มีกำหนดออกอากาศตอนแรกทางช่อง KBS2 ในวันที่ 14 สิงหาคม 2024 นอกจากนี้ ยังสามารถรับชมผ่านการสตรีมมิ่งบนวิกิในบางภูมิภาค

 เรื่องย่อ 
สัมพันธ์ลวงเลือด เล่าเรื่องราวของครอบครัวชเว ซ็อน-ฮี ซึ่งดูเหมือนจะมีชีวิตที่สมบูรณ์แบบและมีความสุข แต่เบื้องหลังความสุขนั้นกลับซ่อนความลับและความขัดแย้งเอาไว้ เมื่อเกิดเหตุการณ์ฆาตกรรมปริศนาของ พัก คย็อง-โฮ เพื่อนสนิทของซ็อน-ฮี

 นักแสดง 
 นักแสดงหลัก 
 พัก จูฮย็อน รับบท ชเว ซอน-ฮี
 ลูกสาวบุญธรรมของอึนจูและจินฮยอก
 ยุน เซ-อา รับยท ฮา อึน-จู
 แม่บ้าน
 คิม บย็อง-ช็อล รับบท ชเว จิน-ฮยอก
 ทนายความ
 คิม ย็อง-แด รับบท พัก คย็อง-โฮ
 เพื่อนของซอนฮี

 นักแสดงสมทบ 
 อี ซี-อู รับบท จี ฮย็อน-อู
 ชเว เย-บิน รับบท อี ซู-ยอน
 ยุน ซัง-ฮย็อน รับบท ชเว ฮย็อน-มิน
 คิม โด-ฮยอน รับบท ชิน ดง-โฮ
 แบ อู-จิน รับบท นักสืบคดีฆาตกรรม

 นักแสดงรับเชิญ 
 คิม มย็อง-ซู รับบท อี ซอง-อู

 การออกอากาศ 
ซีรีส์เรื่องนี้เดิมมีกำหนดออกอากาศในช่วงครึ่งแรกของปี 2024 ทางช่อง MBN ต่อมาในวันที่ 26 มิถุนายน 2024 ได้มีการประกาศว่าจะเปลี่ยนไปออกอากาศทางช่อง เคบีเอส2 ในวันที่ 14 สิงหาคม 2024 และจะออกอากาศในวันพุธและพฤหัสบดี ซึ่งนับเป็นการกลับมาอีกครั้งของละครช่วงกลางสัปดาห์หลังจากที่ห่างหายไปสองปี และจะสตรีมทาง บริการสื่อผ่านอินเทอร์เน็ต Viki ด้วย
# จันทร์แจ่ม สุวรรณเพ็ง
เรืออากาศตรีหญิง จันทร์แจ่ม สุวรรณเพ็ง (เกิด 25 กันยายน พ.ศ. 2543) เป็นนักมวยสากลสมัครเล่นชาวไทย เธอได้รับเหรียญเงินจากการแข่งขันมวยสากลหญิงชิงแชมป์โลก 2023 และเหรียญทองแดงจากกีฬามวยสากลสมัครเล่นในโอลิมปิกฤดูร้อน 2024 ที่ กรุงปารีส สาธารณรัฐฝรั่งเศส

 ชีวิตช่วงต้น 
จันทร์แจ่มเกิดที่อำเภอเฝ้าไร่ จังหวัดหนองคาย เธอเริ่มชกมวยไทยตั้งแต่อายุ 12 ปี เนื่องจากครอบครัวของเธอมียิมมวยไทย และเธอยังอยู่ชมรมมวยของโรงเรียนมัธยมด้วย เมื่อแข่งขันมวยไทยเธอใช้ชื่อ "น้องบี ป.ประสิทธิ์" และมีสถิติชนะ 7 นัดติดต่อกันจนไม่มีคู่ต่อสู้เลยต้องหันไปชกมวยสมัครเล่นแทน โค้ชคนแรกของเธอคือชาติสุพงษ์ ภูลาด ครูมัธยมที่โรงเรียนวังหลวงพิทยาสรรในอำเภอบ้านเกิดของเธอ

จันทร์แจ่มได้รับคัดเลือกให้เข้าทีมชาติขณะเรียนอยู่ชั้นมัธยมศึกษาปีที่ 6 มารดาของเธอไม่เชื่อว่าเธอได้กลายเป็นนักกีฬาระดับชาติแล้ว เมื่อเธอเรียนจบ มารดาต้องรับประกาศนียบัตรแทนเนื่องจากเธอต้องฝึกซ้อมมวย ต่อมาจันทร์แจ่มเข้าศึกษาที่มหาวิทยาลัยการกีฬาแห่งชาติ วิทยาเขตสุโขทัย และเคยคว้าเหรียญทองในการแข่งขันมวยสากลชิงแชมป์ประเทศไทย รุ่น 69 กิโลกรัมหญิง ที่จังหวัดพิษณุโลก เมื่อเดือนเมษายน พ.ศ. 2562‘จุฑามาศ’ ซิวนักมวยหญิงยอดเยี่ยม – ‘ลูกประดู่’ คว้าถ้วยรวมมวยชิงแชมป์ประเทศไทย

ปัจจุบันจันทร์แจ่มรับราชการในกรมสวัสดิการทหารอากาศ กองทัพอากาศไทย ในตำแหน่ง เรืออากาศตรีหญิง

 โอลิมปิกฤดูร้อน 2024 
จันทร์แจ่มเป็นตัวแทนราชอาณาจักรไทยในโอลิมปิกฤดูร้อน 2024 ลงแข่งขันมวยสากลสมัครเล่นหญิง รุ่นน้ำหนักไม่เกิน 66 กิโลกรัม (เวลเตอร์เวท)

ในรอบที่สอง (รอบ 16 คนสุดท้าย) เธอเอาชนะบริกิต เอ็มบาบี จากสาธารณรัฐประชาธิปไตยคองโก 4–1 โดยยกแรกเธอโดนหมัดขวาและล้มลงจนกรรมการนับถึงแปด ต่อมาในรอบก่อนรองชนะเลิศ (รอบ 8 คนสุดท้าย) เธอเอาชนะบูเซนาซ เซอร์เมเนลิ ซึ่งเป็นมือวางอันดับหนึ่งของตุรกี ด้วยคะแนน 4–1

จันทร์แจ่มแพ้ อีมาน เคาะลีฟ จากแอลจีเรีย 0–5 ในรอบรองชนะเลิศ (รอบ 4) ในระหว่างการชกเธอถูกกรรมการนับแปดในยกที่สาม ทำให้เธอได้รับเหรียญทองแดงไปครอง จันทร์แจ่มเป็นนักมวยไทยคนเดียวที่คว้าเหรียญรางวัลจากการแข่งขันโอลิมปิกครั้งนี้

ในพิธีปิดการแข่งขัน เธอเป็นผู้เชิญธงชาติไทยเข้าสู่สตาดเดอฟร็องส์ ร่วมกับวีรพล วิชุมา
# ไฮโล
ไฮโล คือการพนันชนิดหนึ่ง ซึ่งมีที่มาจากจีนโบราณ การเล่นไฮโลในประเทศไทยนั้นคือการให้ผู้เล่นเดิมพันบนแผ่นตารางและทอยลูกเต๋าจำนวณ3ลูก
การเดิมพันไฮโล
การเดิมพันแบบเต็ง คือการเดิมพันแต้ม ตั้งแต่แต้ม1 จนถึง แต้ม 6 หากลูกเต๋าลูกใดลูกหนึ่ง ออกแต้มตามที่เราเดิมพันเราก็จะได้ เงิน 1 ต่อ
การเติมพันแบบโต๊ด คือการเดิมพันครั้งละ 2แต้ม ซึ่งลูกเต๋า 2 ใน 3 ลูก จะต้องออกแต้มที่ทายไว้ จึงจะถือว่า เดิมพันชนะ
การเดิมพันแบบ สูง ต่ำ คือการเดิมพันแต้มรวมของลูกเต๋าทั้ง3ลูก หากแต้มผลรวมของลูกเต๋าอยู่ที่ระหว่าง 3-10แต้ม จะถือว่า ต่ำ และหากแต้มผลรวมของลูกเต๋านั้นอยู่ที่ระหว่าง 11-20 จะถือว่า สูง
การเดิมพัน 11 ไฮโล คือการเดิมพันแต้มรวมของลูกเต๋านั้นจะต้องมีผลรวมอยู่ที่ 11 ถึงจะถือว่าการเดิมพันชนะ

การเดิมพันไฮโล

เป็นการเดิมพันแบบ สูง ต่ำ คือการเดิมพันแต้มรวมของลูกเต๋าทั้ง3ลูก หากแต้มผลรวมของลูกเต๋าอยู่ที่ระหว่าง 3-10แต้ม จะถือว่า ต่ำ และหากแต้มผลรวมของลูกเต๋านั้นอยู่ที่ระหว่าง 11-20 จะถือว่า สูง การเดิมพัน 11 ไฮโล คือการเดิมพันแต้มรวมของลูกเต๋านั้นจะต้องมีผลรวมอยู่ที่ 11 ถึงจะถือว่าการเดิมพันชนะ
หมวดหมู่:การพนัน
หมวดหมู่:เกมกระดาน
# ปราสาทโคเปนเฮเกน
ปราสาทโคเปนเฮเกน  เป็นปราสาทที่ตั้งอยู่บนเกาะสล็อตโฮล์เมน ใจกลางกรุงโคเปนเฮเกน ประเทศเดนมาร์ก สร้างขึ้นในช่วงปลายศตวรรษที่ 14 และตั้งอยู่ที่บริเวณพระราชวังคริสเตียนสบอร์กในปัจจุบัน

 ประวัติศาสตร์ 
ในปี ค.ศ. 1167 บิชอปอับซาลอน (ประมาณ ค.ศ. 1128–1201) สร้างป้อมปราการบนเกาะสล็อตโฮล์เมน ในท่าเรือโคเปนเฮเกน ในอดีต ปราสาทโคเปนเฮเกนมีโครงสร้างเป็นบริเวณลานกว้าง มีอาคารหลายหลังตั้งอยู่ และล้อมรอบด้วยกำแพงเพื่อป้องกัน หลังจากที่สันนิบาตฮันเซอทำลายปราสาทของบิชอปอับซาลอน ในปี ค.ศ. 1369 ซากปรักหักพังบนเกาะก็ถูกกลบด้วยดิน ก่อนจะสร้างป้อมปราการแห่งใหม่ขึ้นมาเรียกว่า ปราสาทโคเปนเฮเกน ในปี 1343 พระเจ้าวัลเดมาร์ อัตเตอร์ดาก ได้เข้ายึดปราสาทอับซาลอน แต่หลังจากพระองค์สวรรคตในปี 1375 สิทธิในการครอบครองปราสาทแห่งนี้ก็กลับคืนสู่สังฆมณฑลรอสคิลด์ดังเดิม

ปราสาทแห่งนี้มีกำแพงและคูน้ำล้อมรอบ โดยคูน้ำมีเส้นผ่านศูนย์กลางประมาณ 50 เมตร และมีหอคอยขนาดใหญ่แข็งแรงเป็นประตูทางเข้า ปราสาทโคเปนเฮเกนยังคงเป็นทรัพย์สินของอาร์ชบิชอปแห่งรอสคิลด์ กระทั่งปี ค.ศ. 1417 พระเจ้าอีริคที่ 7 แห่งเดนมาร์กได้ยึดสิทธิ์ในการครอบครองปราสาทแห่งนี้ไป ในช่วงสงครามระหว่างเดนมาร์กกับสันนิบาตฮันเซอ (ค.ศ. 1426-1435) สันนิบาตฮันเซอได้ทำการโจมตีปราสาทโคเปนเฮเกนโดยใช้ปืนใหญ่ยิงถล่มอย่างหนักในเหตุการณ์ที่เรียกว่า การยิงถล่มกรุงโคเปนเฮเกน ในปี ค.ศ. 1428 พระราชินีฟิลิปปา พระราชินีในพระเจ้าอีริคที่ 7 ได้แสดงความกล้าหาญในการปกป้องปราสาทโคเปนเฮเกนจากการโจมตีของกองทัพสันนิบาตฮันเซอ จนสามารถตีโต้กองทัพสันนิบาตฮันเซอจนแตกพ่ายไป

ตั้งแต่กลางศตวรรษที่ 15 ปราสาทแห่งนี้ทำหน้าที่เป็นที่ประทับหลักของกษัตริย์เดนมาร์กและเป็นศูนย์กลางการปกครอง ปราสาทนี้ได้ทำการต่อเติมและบูรณะหลายครั้ง พระเจ้าคริสเตียนที่ 4 เสริมยอดแหลมให้กับหอคอยทางเข้าขนาดใหญ่ จนกลายเป็นที่รู้จักในนาม 'หอคอยสีน้ำเงิน' ซึ่งมีชื่อเสียงในฐานะที่เป็นคุก ในปี ค.ศ. 1556 ออร์แกนในโบสถ์ของปราสาทแห่งนี้สร้างขึ้นโดยเฮอร์มันน์ โรเดนสทีน ช่างสร้างออร์แกนชื่อดังในศตวรรษที่ 16
# จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)ข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนนทบุรี, อำเภอบางกรวย และอำเภอบางใหญ่

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอไทรน้อย, อำเภอบางบัวทอง และอำเภอปากเกร็ด
# อับดุลมะญีด ตับบูน
อับดุลมะญีด ตับบูน (เกิดวันที่ 17 พฤศจิกายน ค.ศ. 1945) เป็นนักการเมืองชาวแอลจีเรียที่ดำรงตำแหน่งประธานาธิบดีแอลจีเรียและรัฐมนตรีว่าการกระทรวงกลาโหมตั้งแต่เดือนธันวาคม ค.ศ. 2019
 
ตับบูนขึ้นมามีอำนาจจากอดีตประธานาธิบดี อับดุลอะซีซ บูเตฟลีกา และอดีตรักษาการประมุขแห่งรัฐ อับดุลกอดิร บินศอเลียะห์ ก่อนหน้านั้น เขาดำรงตำแหน่งนายกรัฐมนตรีแอลจีเรียในเดือนพฤษภาคม ค.ศ. 2017 ถึงสิงหาคม ค.ศ. 2017. นอกจากนี้ เขายังดำรงตำแหน่งรัฐมนตรีว่าการกระทรวงการเคหะใน ค.ศ. 2001 ถึง 2002 และอีกครั้งใน 2012 ถึง 2017
 
ชีวิตช่วงต้นและการศึกษา
อับดุลมะญีด ตับบูนเกิดในวันที่ 17 พฤศจิกายน ค.ศ. 1945 ที่อัลมัชรียะฮ์ ปัจจุบันอยู่ในจังหวัดอันนะอามะฮ์ (ขณะนั้นอยู่ในดินแดน Aïn-Sefra) เขาอยู่ในครอบครัวที่มาจากเทศบาลบูซัมฆูน ปัจจุบันอยู่ในจังหวัดอัลบะยัฎ ที่ราบสูงทางตะวันตกเฉียงใต้ของแอลจีเรีย พ่อของเขาเป็นสมาชิกชัยค์ในสมาคมอุละมาอ์มุสลิมแห่งแอลจีเรีย (และอับดุลมะญีดศึกษาในโรงเรียรที่อยู่ในสมาคมอุลุมาอ์ที่ Sidi Bel Abbes ก่อนสงครามแอลจีเรียเริ่มต้นในช่วง ค.ศ. 1953 และ 1954) และทหาร เขาแต่งงานกับ Fatima Zohra Bella และมีลูก 5 คน: Saloua, Maha, Salaheddine Ilyes, Mohamed และ Khaled เขาจบการศึกษาจาก ในวันที่ 29 กรกฎาคม ค.ศ. 1969
 
อ้างอิง
# กระถางคบเพลิงโอลิมปิกและพาราลิมปิกฤดูร้อน 2024
กระถางคบเพลิงโอลิมปิกฤดูร้อน 2024  สร้างขึ้นเพื่อ โอลิมปิกฤดูร้อน 2024 ที่ กรุงปารีส ประเทศฝรั่งเศส ออกแบบโดยมาธิเออ เลอฮานเนอร์ กระถางคบเพลิงจุดโดยนักยูโดและนักวิ่งระยะสั้นชาวกัวเดอลูป เท็ดดี้ ไรเนอร์ กับมารี-โฮเซ่ เปเรช ในพิธีเปิดโอลิมปิก และโดย Alexis Hanquinquant, Nantenin Keïta, Charles-Antoine Kouakou, Fabien Lamirault และ Élodie Lorandi ในพิธีเปิดพาราลิมปิก
thumb| ภาพของคบเพลิงที่ลอยอยู่บนท้องฟ้าในเวลากลางคืน พร้อมกับเปลวไฟจำลองที่เกิดจากไอน้ำและส่องสว่างไปที่ก้นบอลลูน
กระถางคบเพลิงนี้สร้างขึ้นเพื่อระลึกถึงพี่น้องมงกอลฟีเย จึงมีการออกแบบที่ได้รับแรงบันดาลใจจาก บัลลูนอากาศร้อน โดยมีฮีเลียมทรงกลมสูง 30 เมตรอยู่ด้านบน และลอยขึ้นไปในอากาศเหนือฌาร์แด็งเดตุยเลอรีในเวลากลางคืน กระถางคบเพลิงนี้ผูกกับท่อที่มีลักษณะคล้ายลวดซึ่งตรึงไว้กับแท่นทรงกลม เพื่อป้องกันไม่ให้ลอยออกไปนอกสถานที่ตั้ง และยังเป็นกระถางคบเพลิงโอลิมปิกแห่งแรกที่จะจุดไฟได้โดยไม่ต้องใช้เชื้อเพลิงซากดึกดำบรรพ์ แทนที่จะให้กระถางได้รับการจุดไฟด้วยการเผาไหม้ เปลวไฟจะถูกจำลองโดยใช้วงแหวนแอลอีดีคอมพิวเตอร์ 40 ดวงและเครื่องจ่ายละอองน้ำแรงดันสูง 200 เครื่อง
# วรวรรณ ชิตะวณิช
วรวรรณ ชิตะวณิช หรือ โค้ชป้ำ เป็นอดีตนักฟุตบอลกองกลางที่เคยทำหน้าที่ให้แก่ฟุตบอลทีมชาติไทย และเป็นหนึ่งในนักฟุตบอลชาวไทยไม่กี่คนที่เคยเข้าสังกัดสโมสรในทวีปยุโรป

 อาชีพจัดการทีม 

 ร่วมกับแทมพินีสโรเวอส์ 
วรวรรณ ชิตะวณิช ได้คุมทีมสโมสรฟุตบอลแทมพินีสโรเวอส์โดยคว้าดับเบิลแชมป์ในเอสลีกและสิงคโปร์คัพเมื่อ พ.ศ. 2547 ซึ่งในฤดูกาลถัดมา ทีมฉายากวางเขาเหล็กนี้สามารถป้องกันตำแหน่งแชมป์เอสลีกได้สำเร็จ และได้รับการขนานนามว่าเป็น 'ทีมเอสลีกแห่งทศวรรษ' และกลายเป็นทีมของสิงคโปร์ทีมแรกที่ชนะเลิศการแข่งอาเซียนคลับแชมเปียนชิพ รวมถึงพวกเขาคว้าแชมป์สิงคโปร์คัพใน พ.ศ. 2549 แต่จบด้วยอันดับรองชนะเลิศให้แก่สโมสรฟุตบอลกองทัพสิงคโปร์ในเอสลีก

 เกียรติประวัติ 

 ในฐานะผู้จัดการทีม 
ร่วมกับแทมพินีสโรเวอส์
 ชนะเลิศเอสลีก (2 สมัย): พ.ศ. 2547, 2548
 ชนะเลิศสิงคโปร์คัพ (2 สมัย): พ.ศ. 2547, 2549
 ชนะเลิศอาเซียนคลับแชมเปียนชิพ (1 สมัย): พ.ศ. 2548
# ซูเปอร์บอมเบอร์แมน 4
เป็นวิดีโอเกมแนวแอ็กชันปาร์ตีที่พัฒนาโดยบริษัทโพรดิวซ์และเผยแพร่โดยฮัดสันซอฟต์สำหรับซูเปอร์แฟมิคอม ซึ่งออกวางจำหน่ายเมื่อวันที่ 26 เมษายน ค.ศ. 1996 ในประเทศญี่ปุ่น โดยเป็นส่วนหนึ่งของแฟรนไชส์บอมเบอร์แมน และเป็นภาคที่สี่ของซีรีส์ซูเปอร์บอมเบอร์แมน

เรื่องราวของภาคนี้เริ่มต้นในเวลาที่ไม่ทราบแน่ชัดหลังจากซูเปอร์บอมเบอร์แมน 3 สมองของบากูลาร์หนีจากการระเบิดจากจานบินของเขาและได้เรียกสี่บอมเบอร์คิงและเกรตบอมเบอร์มาเพื่อแก้แค้นไวต์บอมเบอร์และแบล็กบอมเบอร์ ทั้งสองคนพร้อมด้วยเพื่อนบอมเบอร์แมนอื่น ๆ ถูกส่งกลับไปในอดีตเพื่อต่อสู้ในยุคต่าง ๆ และในที่สุดก็หยุดบากูลาร์ได้สำเร็จ

 รูปแบบการเล่น 

ซูเปอร์บอมเบอร์แมน 4 เป็นเกมแอ็กชันที่ผู้เล่นจะวางระเบิดเพื่อทำลายศัตรูหรือบอมเบอร์แมนตัวอื่น นอกเหนือจากการวางระเบิดแล้ว เกมนี้ยังมีเพาเวอร์-อัป ที่ช่วยให้ผู้เล่นสามารถเพิ่มระยะการระเบิดของระเบิด, ต่อยหรือเตะระเบิดที่อยู่บนพื้น หรือหยิบขึ้นมาและโยนใส่ผู้เล่นคนอื่นได้ การระเบิดของระเบิดสามารถทำอันตรายใครก็ตามในสมรภูมิ รวมถึงบอมเบอร์แมนที่ทิ้งระเบิดเอาไว้ตั้งแต่แรกเช่นกัน เกมนี้มีโหมดเกมสองโหมด ได้แก่ เกมปกติ (การทัพที่สามารถเล่นได้สองผู้เล่น) และเกมประจัญบานซึ่งมีโหมดแยกกันสามโหมด

เกมนี้มีสัตว์ประหลาดจำนวนมากที่เป็นศัตรูของผู้เล่น แต่เมื่อปราบพวกมันได้ พวกมันจะกลายเป็นไข่ เมื่อผู้เล่นเลือกไข่ พวกเขาสามารถใช้สัตว์ประหลาดซึ่งมีอยู่สองประเภทคือสิ่งมีชีวิตและเครื่องจักร รวมถึงผู้เล่นสามารถเลือกไข่เพิ่มเพื่อเก็บสัตว์ประหลาดเพิ่มเติมได้ แต่ต้องเป็นสัตว์ประหลาดประเภทเดียวกับที่ตนขี่เท่านั้น

ตลอดจนในบางด่านจะมีกรงที่มีพันธมิตรติดอยู่ข้างใน กระทั่งเมื่อปลดปล่อยแล้ว พันธมิตรดังกล่าวจะเคลื่อนที่ไปรอบ ๆ ด่าน ซึ่งโดยส่วนใหญ่มักจะทำลายบล็อกอ่อน นอกจากนี้ ในแต่ละด่านยังมีการวาร์ปที่จะพาผู้เล่นไปยังด่านโบนัสต่าง ๆ ผู้เล่นสามารถเข้าถึงวาร์ปเหล่านี้ได้เฉพาะเมื่อผู้เล่นสองคนเล่นเกมด้วยกัน และผู้เล่นคนหนึ่งใช้ไอเทมถุงมือพลัง โยนผู้เล่นอีกคนไปที่วาร์ปดังกล่าว

 หมายเหตุ
# จี ฮเย-ว็อน
จี ฮเย-ว็อน (เกิดเมื่อวันที่ 30 มีนาคม ค.ศ. 1998) เป็นนักแสดงชาวเกาหลีใต้ เธอเป็นที่รู้จักจากบทบาทในละคร เช่น เรื่องหัวใจ ไม่ไหวอย่าฝืน (2020), โอม รักเอยจงมา (2022), 1987: ย้อนอดีต เปลี่ยนอนาคต (2023)และ วังวนสงครามชนชั้น (2024)

 ชีวิตในวัยเด็กและการศึกษา 
ฮเยว็อนมีความสนใจในการแสดงและคิดจะเป็นนักแสดงตั้งแต่ปีแรกของชั้นมัธยมปลาย แต่พ่อแม่ของเธอคัดค้านการตัดสินใจนี้เนื่องจากต้องการให้เธอศึกษาเล่าเรียน ฮเยว็อนยังได้รับการสนับสนุนจากปู่ย่าและยายที่มีความสนใจในศิลปะและเห็นด้วยกับการตัดสินใจของเธอ ต่อมาเธอได้เข้าศึกษาในสาขาวิชาภาษาอังกฤษและเรียนภาษาอังกฤษจนถึงปีสุดท้ายของชั้นมัธยมปลาย ในปีที่สามของมัธยมปลาย เธอเข้าเรียนในโรงเรียนกวดวิชาเตรียมสอบเข้ามหาวิทยาลัยและศึกษาต่อเนื่องเป็นเวลา 7 ถึง 8 เดือน หลังจากจบมัธยมปลาย ฮเยว็อนเข้าเรียนที่ มหาวิทยาลัยศิลปะแห่งชาติเกาหลี และเข้าร่วมในภาควิชาการแสดง หลังจากที่ได้เรียนการแสดงมากมายแล้ว เธอได้เข้าร่วมกับ KeyEast

 อาชีพ 
ในปี ค.ศ. 2019 จีได้เดบิวต์ในฐานะนักแสดงในละครเรื่อง Justice โดยเธอรับบทเป็นเหยื่อข่มขืนชื่อจาง ยอง-มี ซึ่งเธอได้รับคำชื่นชมในเชิงบวกจากบทบาทนี้

 ผลงานการแสดง 
 ละครโทรทัศน์ 
 ปี ชื่อเรื่อง บทบาท หมายเหตุ  2019 Justice จาง ยอง-มี  2020 คุณหมอโรแมนติก ซอ เซ-ยอง ซีซั่น 2  เรื่องหัวใจ ไม่ไหวอย่าฝืน อี อา-รึม  2023 1987: ย้อนอดีต เปลี่ยนอนาคต โก มี-ซุก 

 เว็บซีรีส์ 
 ปี ชื่อเรื่อง บทบาท  2022 โอม รักเอยจงมา แบค ฮา-นา  2024 วังวนสงครามชนชั้น ยุน ฮี-รา
# สกิลลิง
สกิลลิง  คือบริษัทเทคโนโลยีด้านการเงินจากสแกนดิเนเวีย มีความเชี่ยวชาญในด้านการเทรดออนไลน์ และก่อตั้งขึ้นในปี ค.ศ. 2016

 ประวัติ 
สกิลลิง ก่อตั้งขึ้นในปี ค.ศ. 2016 โดย Persson Ekdahl, Andre Lavold, และ Mikael Riese Harstad โดยได้รับการสนับสนุนจาก Optimizer Invest บริษัทได้เปิดตัวแพลตฟอร์มอย่างเป็นทางการในปี ค.ศ. 2019 ในปี 2020 แพลตฟอร์มได้ขยายไปมากกว่า 15 ภาษา«The analyst counts the main investment of Henrik Persson Ekdahl in Skilling» newsbeezer.com.

ในช่วงเริ่มต้น บริษัทได้รับเงินลงทุนจาก Optimizer Invest ซึ่งเป็นบริษัทด้านการลงทุนที่อยู่เบื้องหลังบริษัทอย่าง Catena Media, Betsson และ GiG สกิลลิงยังระดมทุนได้มากกว่า €15 ล้านยูโร จากนักลงทุนสแกนดิเนเวีย

บริษัทเป็นผู้สนับสนุนด้านหลังเสื้อให้กับสโมสรฟุตบอลฟูลัมในฤดูกาลช่วงปี 2019–2020 แชมเปียนหมากรุกระดับโลกอย่างมังนึส คาลเซินได้เป็นตัวแทนตราสินค้าของสกิลลิงในปี ค.ศ. 2021 บริษัทได้มีการร่วมมือกับสโมสรฟุตบอลแอสตันวิลลา สำหรับฤดูกาล 2020–21«Monster Energy nets Aston Villa sponsorship» สกิลลิงยังมีส่วนร่วมกับการแข่งขัน Studio Padel Road to Marbella Padel ในปี ค.ศ. 2021

ในช่วงต้นปี ค.ศ. 2022 บริษัทสามารถระดมทุนเงินทุนใหม่ได้ €10 ล้านยูโร ซึ่งทำให้มูลค่าของบริษัทเพิ่มขึ้นเกือบ 50% ภายในปีเดียว

สกิลลิงได้รับตำแหน่ง "Best Forex Trading Platform Global", "Best Forex Trading Platform Europe"’ และ "Best Forex Trading Platform LATAM" จากงาน Global Forex Awards 2022, และ "Best CFD Broker Global" จากงาน UF Awards 2023

ในเดือนธันวาคม ค.ศ. 2023 Jon Squires ผู้ซึ่งเป็นเป็นอดีต Group CEO ของ Capital.com ได้เข้ามาทำหน้าที่เป็น Group CEO และ Michael Kamerman ได้รับตำแหน่งใหม่ ทำหน้าที่เป็น CEO Americas

 กิจกรรม 
บริษัทดำเนินการภายใต้ 2 หน่วยงาน: Skilling Ltd (CYSEC) ซึ่งจดทะเบียนในไซปรัสกับ CYSEC และ Skilling (Seychelles) Ltd จดทะเบียนกับ FSA ในเซเชลส์

บริษัทให้บริการเครื่องมือทางการเงินกว่า 1,200 ตัวสำหรับการเทรด รวมถึง ฟอเร็กซ์, หุ้น, ดัชนี, สินค้าโภคภัณฑ์, สกุลเงินดิจิทัล และผลิตภัณฑ์ทางการเกษตรผ่าน CFDs บริษัทมีสามแพลตฟอร์มการเทรด: Skilling Trader, cTrader, และ MT4

สกิลลิงมีสำนักงานที่ใช้ดำเนินงานอยู่ที่ไซปรัส, สเปน, มอลตา, สวีเดน และโคลัมเบีย อีกทั้งยังมีฐานลูกค้ากระจายไปทั่วยุโรป, ลาตินอเมริกา, เอเชีย และแอฟริกา Jon Squires ทำหน้าที่เป็น CEO ของสกิลลิงและ Fiona Soler ทำหน้าที่เป็น CFO
# เรดเรนเจอร์ผจญภัยในต่างโลก
เป็นซีรีส์มังงะญี่ปุ่นที่เขียนและวาดภาพประกอบโดยโคโยชิ นากาโยชิ เรื่องนี้ได้รับการตีพิมพ์เป็นตอนในนิตยสารมังงะโชเน็น กังกังโชเน็นรายเดือนของสแควร์เอนิกซ์ตั้งแต่เดือนตุลาคม พ.ศ. 2563 ซีรีส์อนิเมะทางโทรทัศน์ที่ผลิตโดยสตูดิโอแซทเทลไลท์ ออกอากาศตั้งแต่เดือนมกราคมจนถึงเดือนมีนาคม พ.ศ. 2568

 ตัวละคร 
 ตัวละครหลัก 
 / 

 คิซึนะ ไฟว์ 
 / 

 / 

 / 

 / 

 / 

 ตัวละครอื่น 

 สื่อ 
 มังงะ 
เขียนและวาดภาพประกอบโดยโคโยชิ นากาโยชิ เรดเรนเจอร์ผจญภัยในต่างโลกเริ่มตีพิมพ์ในนิตยสารมังงะแนวโชเน็ง กังกังโชเน็นรายเดือนของสแควร์เอนิกซ์ เมื่อวันที่ 12 ตุลาคม พ.ศ. 2563 สแควร์เอนิกซ์ได้รวบรวมตอนต่าง ๆ ตีพิมพ์เป็นเล่ม(ทังโกบง) โดยเล่มแรกวางจำหน่ายในวันที่ 12 เมษายน พ.ศ. 2564 ณ วันที่ 12 ธันวาคม พ.ศ. 2567 ได้ออกจำหน่ายไปแล้วจำนวน 8 เล่ม สำนักพิมพ์รักพิมพ์ได้ประกาศเป็นผู้ถือลิขสิทธิ์เรื่องนี้ในวันที่ 8 กันยายน พ.ศ. 2565

 จำนวนเล่ม 

 อนิเมะ 
ในเดือนสิงหาคม พ.ศ. 2567 มีการประกาศว่าซีรีส์เรื่องนี้จะได้รับการดัดแปลงเป็นอนิเมะซีรีส์ทางโทรทัศน์ ซีรีส์เรื่องนี้ผลิตโดยสตูดิโอแซทเทลไลท์และกำกับโดยเคอิจิโระ คาวากุจิ โดยที่คาวากุจิยังทำหน้าที่เป็นผู้กำกับเสียงด้วย อัตสึฮิโระ โทมิโอกะรับหน้าที่แต่งเพลงประกอบซีรีส์ ชูจิ มารุยามะออกแบบตัวละครและดำรงตำแหน่งหัวหน้าผู้กำกับแอนิเมชั่นร่วมกับฮิเดอากิ โอนิชิและอายากิ อิโตะ และโคอิจิโร่ คาเมยามะเป็นผู้แต่งเพลงประกอบ ออกอากาศตั้งแต่วันที่ 12 มกราคมจนถึงวันที่ 30 มีนาคม พ.ศ. 2568 ทางช่องเอที-เอ็กซ์และช่องในเครือข่าย เพลงเปิดของเรื่องคือ "Cuz I" ขับร้องโดยฮิคารุ มาคิชิมะ ขณะที่เพลงปิดของเรื่องคือ "Explosive Heart" ขับร้องโดยอายะ อูจิดะ ครันชีโรลได้สตรีมซีรีส์นี้

 รายชื่อตอน 

 หมายเหตุ
# จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดนครนายก พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนข้อมูล สถิติ และผลการเลือกตั้งสมาชิกสภาผู้แทนราษฎร 17 พฤศจิกายน 2539. กรมการปกครอง กระทรวงมหาดไทย. 2540

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
# บูเซนัซ ซือร์เมเนลี
บูเซนัซ ซือร์เมเนลี (เกิดวันที่ 26 พฤษภาคม ค.ศ. 1998) เป็นนักมวยจากตุรกีที่เข้าแข่งขันในระดับโอลิมปิก โลก และยุโรป

ชีวิตส่วนตัว
บูเซนัซ ซือร์เมเนลีเกิดที่บูร์ซา ประเทศตุรกี ในวันที่ 25 พฤษภาคม ค.ศ. 1998 เธอเติบโตที่ทรับซอน ซึ่งเป็นเมืองที่ครอบครัวต้องย้ายมาเพราะอาชีพของพ่อ ในช่วงวัยเด็ก เธอต้องหารเล่นทีมฟุตบอลหญิงท้องถิ่น ตอนอายุ 10 ขวบ เธอหันมาเล่นมวยภายใต้การชี้นำของจาฮิท ซือแม  ผู้อำนวยการฝ่ายเทคนิคประจำมวยสากลทีมชาติตุรกี เธอเรียนวิชาพลศึกษาและกีฬาที่มหาวิทยาลัยทรับซอน

อาชีพมวย
# นภดล เทพพิทักษ์
นภดล เทพพิทักษ์ (เกิด 3 ธันวาคม พ.ศ. 2499) เป็นนักการทูตชาวไทย เป็นผู้ที่มีความเชี่ยวชาญด้านความสัมพันธ์ระหว่างประเทศ เคยดำรงตำแหน่งรองอธิบดีกรมเอเชียตะวันออก อธิบดีกรมเอเชียใต้ ตะวันออกกลางและแอฟริกา รองปลัดกระทรวงการต่างประเทศ เอกอัครราชทูตประจำหลายประเทศ ปัจจุบันดำรงตำแหน่งตุลาการศาลรัฐธรรมนูญไทย

ประวัติการศึกษา
รัฐศาสตรบัณฑิต จุฬาลงกรณ์มหาวิทยาลัย ด้านความสัมพันธ์ระหว่างประเทศ (เกียรตินิยมอันดับหนึ่ง)
Master of Arts (International Relations) , Northern Illinois University (Fulbright Scholarship)

 ประวัติการทำงาน 
นายนภดล เทพพิทักษ์ เป็นผู้อำนวยการกองเอเชียตะวันออก กรมเอเชียตะวันออก ระหว่างปี พ.ศ. 2550-2552 ต่อมาในปี พ.ศ. 2552 เป็นอัครราชทูตที่ปรึกษา สถานเอกอัครราชทูต ณ สิงคโปร์ และในปี พ.ศ. 2546 ได้รับแต่งตั้งเป็นรองอธิบดีกรมเอเชียตะวันออก และในปีถัดมา ได้รับแต่งตั้งเป็นอธิบดีกรมเอเชียใต้ ตะวันออกกลางและแอฟริกา และเอกอัครราชทูต ณ กรุงไคโร ในปี พ.ศ. 2549

นายนภดลเป็นเอกอัครราชทูต ณ กรุงเวลลิงตัน ในปี พ.ศ. 2553 และได้แต่งตั้งเป็นรองปลัดกระทรวงการต่างประเทศ ในปี พ.ศ. 2558 ในปีเดียวกันก็ได้รับตำแหน่งเป็นเอกอัครราชทูต ณ เวียงจันทน์ 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗, เล่ม ๑๓๑ ตอนที่ ๒๗ ข หน้า ๔, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒, เล่ม ๑๒๖ ตอนที่ ๑๖ ข หน้า ๑๒, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๓ ตอนที่ ๑๔ ข หน้า ๒๐๐, ๒๗ มิถุนายน ๒๕๔๙
# สาบานรักราชันจอมเวท
เป็นไลต์โนเวลญี่ปุ่นที่เขียนโดยโคชิ ทาจิบานะ และวาดภาพประกอบโดยสึนาโกะ ได้รับการตีพิมพ์โดยสำนักพิมพ์ฟูจิมิ แฟนตาเซีย บุนโกะของฟูจิมิ โชโบ ตั้งแต่เดือนกันยายน พ.ศ. 2564 มังงะเว็บที่วาดภาพประกอบโดยเนโมะ คูริโอะ ได้รับการเผยแพร่บนเว็บไซต์ Gangan Online ของสแควร์เอนิกซ์ตั้งแต่เดือนกุมภาพันธ์ พ.ศ. 2566

 สื่อ 
 ไลต์โนเวล 
เขียนโดยโคชิ ทาจิบานะ และวาดภาพประกอบโดยสึนาโกะ สาบานรักราชันจอมเวทเล่มแรกวางจำหน่ายโดยสำนักพิมพ์ฟูจิมิ แฟนตาเซีย บุนโกะของฟูจิมิ โชโบเมื่อวันที่ 18 กันยายน พ.ศ. 2564 ณ เดือนเมษายน พ.ศ. 2567 มีการวางจำหน่ายไปแล้วจำนวน 6 เล่ม สำนักพิมพ์ฟีนิกซ์ได้ประกาศเป็นผู้ถือลิขสิทธิ์เรื่องนี้ในฉบับภาษาไทยเมื่อ 22 เมษายน พ.ศ. 2565

 มังงะ 
เว็บมังงะที่วาดภาพประกอบโดยเนโมะ คูริโอะ ได้เริ่มลงบนเว็บไซต์ Gangan Online ของสแควร์เอนิกซ์ เมื่อวันที่ 24 กุมภาพันธ์ พ.ศ. 2566 สแควร์เอนิกซ์ได้ทำการรวบรวมตอนต่างๆ ตีพิมพ์เป็นรูปเล่ม(ทังโกบง) โดยเล่มแรกได้วางจำหน่ายเมื่อวันที่ 20 กันยายน พ.ศ. 2566
# เมกา (เครือข่ายโทรทัศน์ชิลี)
เรด เตเลบีซิบา เมกาบิซิออน  หรือชื่อทางการค้า เมกา  เป็นเครือข่ายโทรทัศน์ในชิลีที่กลุ่มเบเธียเป็นเจ้าของ ก่อตั้งเมื่อวันที่ 23 ตุลาคม พ.ศ. 2533 โดยรีการ์โด กลารู สถานีนี้มีสำนักงานใหญ่อยู่ในซันติอาโก

 สัญลักษน์
# ตานีนา มะอ์มิรี
ตะนีนา ฟิยูลีต มะอ์มิรี (; เกิดวันที่ 17 มิถุนายน ค.ศ. 2003) เป็นผู้เล่นแบดมินตันที่เกิดในฝรั่งเศส แต่เป็นตัวแทนแอลจีเรียในการแข่งขันนานาชาติ เธอชนะแอฟริกันเกมส์ใน ค.ศ. 2023 และชนะเลิศ 4 ครั้งพร้อมกับกุซัยละฮ์ มะอ์มิรี พี่สาวของเธอ ทั้งคู่เป็นตัวแทนจากประเทศแอลจีเรียในโอลิมปิกฤดูร้อน 2024 สาขาคู่ผสม
# ปิฎก สุขสวัสดิ์
ปิฎก สุขสวัสดิ์ (เกิด 21 มิถุนายน พ.ศ. 2525)  เป็นนักธุรกิจและนักการเมืองชาวไทย ประธานเจ้าหน้าที่บริหารกลุ่มงานการเงินและการลงทุน บริษัท เรนด์ ดีเวลลอปเมนท์ จำกัด กรรมการมูลนิธิไทยคม และคู่สมรสนายกรัฐมนตรีไทยคนที่ 31 (แพทองธาร ชินวัตร)

 ประวัติ 
ปิฎก สุขสวัสดิ์ เกิดวันที่ 21 มิถุนายน พ.ศ. 2525 พื้นเพเป็นคนตำบลขนอม อำเภอขนอม จังหวัดนครศรีธรรมราช สำเร็จการศึกษาระดับปริญญาตรีวิศวกรรมศาสตรบัณฑิต สาขาวิศวกรรมเครื่องกล คณะวิศวกรรมศาสตร์ จากสถาบันเทคโนโลยีพระจอมเกล้าเจ้าคุณทหารลาดกระบัง หลังสำเร็จการศึกษาได้ประกอบอาชีพนักบินอยู่ระยะหนึ่งรู้จัก "ปอ ปิฎก สุขสวัสดิ์" สามี อิ๊งค์ แพทองธาร ดีกรีไม่ธรรมดา จากนักบินสู่นักธุรกิจ

ปิฎกรู้จักกับแพทองธาร ชินวัตร ผ่านการแนะนำของคณาพจน์ โจมฤทธิ์ อดีตกรรมการบริหารพรรคไทยรักษาชาติ ซึ่งเป็นทั้งลูกพี่ลูกน้องของเขาและเพื่อนร่วมรุ่นของแพทองธาร ทั้งสองเข้าพิธีมงคลสมรสในราชอาณาจักรไทยเมื่อวันที่ 17 มีนาคม พ.ศ. 2562 ณ โรงแรมโรสวู๊ด แบงค็อก แขวงลุมพินี เขตปทุมวัน กรุงเทพมหานคร และจัดงานมงคลสมรสอีกครั้งในอีกห้าวันต่อมา ณ โรงแรมโรสวู๊ด เขตบริหารพิเศษฮ่องกงแห่งสาธารณรัฐประชาชนจีน โดยทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จเป็นองค์ประธานในงานหลัง

ปิฎกและแพทองธารมีบุตรสาว 1 คน คือ ธิธาร สุขสวัสดิ์"แพทองธาร" สุดปลื้ม คลอดลูกสาว น่ารักน่าชัง แล้ว ชื่อเล่น "น้องธิธาร" ซึ่งเกิดวันที่ 10 มกราคม พ.ศ. 2564 และมีบุตรชาย 1 คน คือ พฤจ์ธาษิณ สุขสวัสดิ์ ซึ่งเกิดในวันที่ 1 พฤษภาคม พ.ศ. 2566 ก่อนการเลือกตั้งใหญ่ในเดือนเดียวกัน"เลือกตั้ง 2566 : ครอบครัวชินวัตรได้ข่าวดี "อุ๊งอิ๊งค์" คลอดลูกชาย คนที่ 2

 การทำงาน